CELEX: 32020D0718
Language: sk
Date: 2020-05-28 00:00:00
Title: Rozhodnutie Rady (SZBP) 2020/718 z 28. mája 2020 o vymenovaní veliteľa ozbrojených síl EÚ vojenskej operácie Európskej únie v Stredozemí (EUNAVFOR MED IRINI)

29.5.2020   
               
               
                  SK
               
               
                  Úradný vestník Európskej únie
               
               
                  L 168/64
               
            
         ROZHODNUTIE RADY (SZBP) 2020/718
         z 28. mája 2020
         o vymenovaní veliteľa ozbrojených síl EÚ vojenskej operácie Európskej únie v Stredozemí (EUNAVFOR MED IRINI)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 31. marca 2020 prijala rozhodnutie (SZBP) 2020/472 (1), ktorým zriadila a začala vojenskú operáciu Európskej únie v Stredozemí (EUNAVFOR MED IRINI) pod velením kontraadmirála Fabia AGOSTINIHO ako veliteľa operácie EÚ.
                  
               
                     (2)
                  
                  
                     Veliteľ operácie EÚ 30. apríla 2020 odporučil, aby bol za veliteľa ozbrojených síl EÚ operácie EUNAVFOR MED IRINI na prvú polovicu zostávajúceho mandátu EUNAVFOR MED IRINI vymenovaný kontraadmirál Ettore SOCCI a aby bol za veliteľa ozbrojených síl EÚ operácie EUNAVFOR MED IRINI na druhú polovicu jej zostávajúceho mandátu vymenovaný komodor Theodoros MIKROPOULOS.
                  
               
                     (3)
                  
                  
                     Vojenský výbor EÚ 4. mája 2020 uvedené odporúčanie podporil.
                  
               
                     (4)
                  
                  
                     Politický a bezpečnostný výbor 6. mája 2020 súhlasil s uvedeným odporúčaním.
                  
               
                     (5)
                  
                  
                     Z operačných dôvodov je potrebné, aby vymenovanie veliteľa ozbrojených síl EÚ operácie EUNAVFOR MED IRINI platilo od 6. mája 2020.
                  
               
                     (6)
                  
                  
                     Kontraadmirál Ettore SOCCI by mal byť preto vymenovaný za veliteľa ozbrojených síl EÚ operácie EUNAVFOR MED IRINI od 6. mája 2020 do 18. októbra 2020 a komodor Theodoros MIKROPOULOS od 19. októbra 2020 do 31. marca 2021.
                  
               
                     (7)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracúvaní a vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na prijatí tohto rozhodnutia,
                  
               PRIJALA TOTO ROZHODNUTIE:
         
            Článok 1
            Kontraadmirál Ettore SOCCI sa týmto vymenúva za veliteľa ozbrojených síl EÚ vojenskej operácie Európskej únie v Stredozemnom mori (EUNAVFOR MED IRINI) na obdobie od 6. mája 2020 do 18. októbra 2020. Komodor Theodoros MIKROPOULOS sa týmto vymenúva za veliteľa ozbrojených síl EÚ operácie EUNAVFOR MED IRINI od 19. októbra 2020 do 31. marca 2021.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 6. mája 2020.
         
         
            V Bruseli 28. mája 2020
            
               
                  Za Radu
               
               
                  Predseda
               
               G. GRLIĆ RADMAN
            
         
         
            (1)  Rozhodnutie Rady (SZBP) 2020/472 z 31. marca 2020 o vojenskej operácii Európskej únie v Stredozemí (EUNAVFOR MED IRINI) (Ú. v. EÚ L 101, 1.4.2020, s. 4).